CELEX: 32020D1544
Language: hr
Date: 2020-10-21 00:00:00
Title: Odluka (EU) 2020/1544 Europskog parlamenta i Vijeća od 21. listopada 2020. o izmjeni Odluke Vijeća 2003/17/EZ u pogledu jednakovrijednosti pregleda usjeva na terenu koji se provode na sjemenskim usjevima žitarica u Ukrajini i o jednakovrijednosti sjemena žitarica proizvedenog u Ukrajini

26.10.2020   
               
               
                  HR
               
               
                  Službeni list Europske unije
               
               
                  L 356/5
               
            
         ODLUKA (EU) 2020/1544 EUROPSKOG PARLAMENTA I VIJEĆA
         od 21. listopada 2020.
         o izmjeni Odluke Vijeća 2003/17/EZ u pogledu jednakovrijednosti pregleda usjeva na terenu koji se provode na sjemenskim usjevima žitarica u Ukrajini i o jednakovrijednosti sjemena žitarica proizvedenog u Ukrajini
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 2.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         u skladu s redovnim zakonodavnim postupkom (2),
         budući da:
         
                     (1)
                  
                  
                     Odlukom Vijeća 2003/17/EZ (3) propisano je da se pregledi usjeva na terenu koji se provode na određenim sjemenskim usjevima u trećim zemljama navedenima na popisu iz Priloga I. toj odluci pod određenim uvjetima trebaju smatrati jednakovrijednima pregledima usjeva na terenu koji se provode u skladu s pravom Unije i da se sjeme određenih vrsta žitarica proizvedeno u tim trećim zemljama pod određenim uvjetima treba smatrati jednakovrijednim sjemenu proizvedenom u skladu s pravom Unije.
                  
               
                     (2)
                  
                  
                     Ukrajina je podnijela zahtjev Komisiji za priznavanje jednakovrijednosti njezina sustava za preglede usjeva na terenu za sjemenske usjeve žitarica i sjemena žitarica proizvodenog i certificiranog u Ukrajini.
                  
               
                     (3)
                  
                  
                     Komisija je pregledala relevantno zakonodavstvo Ukrajine i na temelju revizije sustava za službene kontrole i certificiranje sjemena žitarica u Ukrajini te njegove jednakovrijednosti sa zahtjevima Unije provedene 2015. objavila svoje zaključke u izvješću pod nazivom „Završno izvješće revizije provedene u Ukrajini od 26. svibnja do 4. lipnja 2015. radi evaluacije sustava za službene kontrole i certificiranje sjemena žitarica te njegove jednakovrijednosti sa zahtjevima Europske unije”.
                  
               
                     (4)
                  
                  
                     Nakon revizije zaključeno je da se pregledi sjemenskih usjeva na terenu, uzorkovanje, ispitivanje i službene naknadne kontrole sjemena žitarica provode primjereno te da ispunjuju uvjete utvrđene u Prilogu II. Odluci 2003/17/EZ i odgovarajuće zahtjeve utvrđene u Direktivi Vijeća 66/402/EEZ (4). Nadalje, zaključeno je da su nacionalna tijela nadležna za provedbu certificiranja sjemena u Ukrajini kompetentna i da djeluju primjereno.
                  
               
                     (5)
                  
                  
                     Stoga je primjereno priznati jednakovrijednost u pogledu pregleda usjeva na terenu koji se provode na sjemenskim usjevima žitarica u Ukrajini i u pogledu sjemena žitarica koje je proizvedeno u Ukrajini i koje su službeno certificirala njezina tijela.
                  
               
                     (6)
                  
                  
                     Odluku 2003/17/EZ trebalo bi stoga na odgovarajući način izmijeniti,
                  
               DONIJELI SU OVU ODLUKU:
         
            Članak 1.
            Izmjene Odluke 2003/17/EZ
            Prilog I. Odluci 2003/17/EZ mijenja se kako slijedi:
            
                        (a)
                     
                     
                        u tablici, između „TR” i „US” umeće se sljedeći redak:
                        
                                    „UA
                                 
                                 
                                    Ministry of Agrarian Policy and Food of Ukraine
                                    Khreshchatyk str., 24, 01001, KYIV
                                 
                                 
                                    66/402/EEZ”;
                                 
                              
                  
                        (b)
                     
                     
                        u bilješci uz tablicu, između „TR – Turska” i „US – Sjedinjene Države” umeću se sljedeće riječi:
                        „UA – Ukrajina,”.
                     
                  
         
            Članak 2.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.
         
         
            Članak 3.
            Adresati
            Ova je Odluka upućena državama članicama.
         
         
            Sastavljeno u Bruxellesu 21. listopada 2020.
            
               
                  Za Europski parlament
               
               
                  Predsjednik
               
               D. M. SASSOLI
            
            
               
                  Za Vijeće
               
               
                  Predsjednik
               
               M. ROTH
            
         
         
            (1)  Mišljenje od 18. rujna 2020. (još nije objavljeno u Službenom listu).
         
            (2)  Stajalište Europskog parlamenta od 8. listopada 2020. (još nije objavljeno u Službenom listu) i Odluka Vijeća od 14. listopada 2020.
         
            (3)  Odluka Vijeća 2003/17/EZ od 16. prosinca 2002. o jednakovrijednosti pregleda usjeva na terenu koji se provode u trećim zemljama na sjemenskim usjevima i o jednakovrijednosti sjemena proizvedenog u trećim zemljama (SL L 8, 14.1.2003., str. 10.).
         
            (4)  Direktiva Vijeća 66/402/EEZ od 14. lipnja 1966. o stavljanju na tržište sjemena žitarica (SL 125, 11.7.1966., str. 2309.).